Môže sa kombinovať Trifed sirup s Nurofenom alebo Panadolom?
Dobrý večer syn má predpísaný sirup trifed zelený. Chcem sa opýtať či mu môžem dať niečo od teploty. Mám doma nurofen ten od 6 rokov alebo panadol 125. Čo by som mu mohla dať. Ďakujem za odpoveď
Dobrý deň.
Ďakujeme za Vašu otázku.
Guajfenezín obsiahnutý v lieku Trifed Expectorant zvyšuje účinok liekov s obsahom ibuprofénu alebo paracetamolu. V prípade krátkodobého podávania liekov na zníženie horúčky sa výrazný negatívny vplyv nepredpokladá. Napriek tomu sa neodporúča podávať antipyretiká v maximálnych denných dávkach, ich užívanie je vhodné obmedziť na dobu nevyhnutnú pre zníženie horúčky, a v prípade výskytu akýchkoľvek vedľajších účinkov liekov ich užívanie ukončiť.
Prajem pekný zvyšok dňa.
S pozdravom
Mgr. Barbora Bičanovská